Dólar presidencial

Dólar presidencial"Presidential Dollar Coin program". Numista.com"Presidential $1 Coin Program ". United States Mint.140x140px140x140pxA/: busto do presidente dos EEUU homenaxeado. Sobre el, o seu nome. Por baixo, o seu ordinal e as datas da súa presidencia (desde 2009, precedido pola lenda IN GOD WE TRUST).R/: Estatua da Liberdade, co valor facial á esquerda. Lenda: UNITED STATES OF AMERICA Valor: 1 dólar.
 Gravador: A/: varios. R/: Don Everhart.
 Datas de emisión: 2007-2016, 2020.
 Ceca: US Mint:cecas de Filadelfia e Denver (tamén S. Francisco, só para coleccionistas).
 Aliaxe: 
 Núcleo: 100 % Cu.
 Baño: 77 % Cu, 12 % Zn, 7 % Mn e 4% Ni.
 Total: 88,5 % Cu, 6 % Zn, 3,5 % Mn e 2 % Ni
 Diámetro: 26,5mm.
 Peso: 8,1 g.
 Espesor: 2 mm.
 Canto: E PLURIBUS UNUM • IN GOD WE TRUST (data e marca de ceca). A partir de 2009, a lenda é só IN GOD WE TRUST.

O dólar presidencial (en inglés: presidential dollar coin) é unha serie de moedas estadounidenses co valor facial dun dólar, emitida a partir de 2007, caracterizada por reproducir nos seus anversos os retratos dos presidentes dos Estados Unidos falecidos e no reverso a Estatua da Liberdade.

A serie do dólar presidencial foi autorizada pola Lei pública 109-145, aprobada o 22 de decembro de 2005."Pub. L. 109-135". www.govinfo.gov

Entre 2007 e 2011, os dólares presidenciais cuñáronse para a súa posta en circulación en grandes cantidades, o que deu lugar á acumulación dunha importante reserva destas moedas á espera de seren utilizadas. No entanto, as emisións de dólares presidenciais de 2012 a 2016 foron destinadas unicamente ao coleccionismo numismático, polo que as súas tiraxes son máis reducidas.

O 4 de decembro de 2020 emitiuse unha nova moeda da serie do dólar presidencial, na honra de George H. W. Bush, que morreu logo do pechamento inicial do programa en 2016.

 Proceso lexislativo 
miniatura|O senador por Nova Hampshire John E.Sununu, promotor da lei pola que se creou a serie do dólar presidencial.

O proxecto de lei para a creación da serie do dólar presidencial foi presentado no Senado dos EEUU polo senador John E. Sununu o 17 de maio de 2005, contando xa co apoio de 70 senadores."S.1047 - Presidential $1 Coin Act of 2005". www.congress.gov 

O 29 de xullo de 2005 foi aprobada sen emendas pola Comisión de Banca, Vivenda e Asuntos Urbanos do Senado, e esta mesma cámara aprobouna por consentimento unánime o 18 de novembro, unicamente cunha emenda de carácter técnico."S.Amdt.2676 to S.1047". www.congress.gov 

Pola súa banda, a Cámara de Representantes deulle a súa aprobación o 13 de decembro."Final vote resultsfor Roll Call 624". Clerk.house.gov 

Finalmente, logo da súa aprobación por ambas as cámaras, o proxecto de lei envióuselle ao presidente George W. Bush o 15 de decembro e este asinouno con data de 22 de decembro de 2005, converténdose así en lei."All Actions S.1047 - 109th Congress (2005-2006)". www.congress.gov

 Convivencia co dólar Sacagawea 



A lei pola que se crea esta nova moeda dun dólar ten o seu fundamento no fracaso suposto pola introdución do dólar Sacagawea, que se pretendía que tivese unha ampla circulación nos Estados Unidos. A nova lei atendía a demanda que diversos sectores sociais amosaban dunha moeda dun dólar que resultase útil, e esperaba que o atractivo do cambio de deseño aumentase a súa aceptación pública, tendo en conta, ademais, que a recepción por parte da poboación da serie de moedas dun cuarto de dólar conmemorativa dos 50 estados estaba a ser satisfactoria. No caso de que o éxito esperado entre a poboación non se producise finalmente, esperábase que os coleccionistas estivesen tan interesados nesta serie de dólares como o estaban a amosar coa dos cuartos de dólar dos 50 estados, que xerou 6.300 millóns de dólares en señoriaxe —é dicir, na diferenza entre o valor nominal das moedas e o custo da súa produción—, entre xaneiro de 1999 e decembro de 2008."50 State Quarters Program Earned $6.3 Billion in Seigniorage ". En Coin Update. 1 de febreiro de 2010.

Mais, de xeito diferente ao que sucedía cos cuartos dos 50 estados, que substituíu o modelo anterior, a lei obrigou a Casa da Moeda dos Estados Unidos a que continuase coa produción do dólar Sacagawea en paralelo á do dólar presidencial, coa condición de que polo menos un terzo dos dólares cuñados correspondese a dólares Sacagawea, e ademais esta serie debería continuar en produción logo de finalizado o programa do dólar presidencial."Pub. L. 109-135".Título I. Sección 102. Páxinas 2666-2667. www.govinfo.gov 

No entanto, os representantes da Reserva Federal indicáronlle ao Congreso que "se o programa do dólar presidencial non é quen de estimular unha demanda substancial de moedas dun dólar, o requisito de que a casa da moeda siga a producir dólares Sacagawea suporía un custo para os contribuíntes sen ningún beneficio". Nese caso, a Reserva Federal "recomendaría encarecidamente que o Congreso volvese avaliar o requisito establecido dun terzo"."Testimony of Louise L. Roseman, Director, Division of Reserve Bank Operations and Payment Systems". The Federal Reserve Board. O devandito requisito dun terzo modificouse posteriormente a un quinto de dólares Sacagawea, mediante a Lei de moedas dun dólar "Nativos americanos" —continuación da serie Sacagawea—, aprobada o 20 de setembro de 2007."Public Law 110-82-Sept. 20, 2007". Govinfo.gov

Algunhas versións previas desa lei, anteriores á súa versión aprobada, pedían a retirada da circulación das moedas dun dólar emitidas con anterioridade ao dólar Sacagawea, sinaladamente do dólar Susan B. Anthony, mais o texto finalmente aprobado limítase a ordenar ao secretario do Tesouro que estudase o asunto e informase o Congreso. A lei esixe aos organismos do Goberno federal —incluído o Servizo Postal—, ás empresas que operen neses organismos e aos servizos de transporte financiados polo Goberno federal a que acepten e dispensen moedas dun dólar antes de xaneiro de 2008, e a que exhiban carteis indicadores de que o fan.

 Caracterización da serie 
miniatura|220x220px|Morea de dólares presidenciais, onde se aprecia a inscrición dos seus cantos.
O programa do dólar presidencial comezou a executarse o 1 de xaneiro de 2007, en paralelo ao das moedas dun cuarto de dólar dedicadas aos 50 estados dos EEUU, coa previsión de que finalizase no momento en que fosen honrados todos os presidentes defuntos do país. Prevíase a emisión de catro dólares anuais con cadanseu anverso dedicado a un presidente, na orde cronolóxica do seu período de mandato. A condición para formar parte deste programa era a de que o falecemento se producira polo menos dous anos antes do momento da cuñaxe.No momento en que acabou a serie en 2016, os expresidentes Carter, G. H. Bush, Clinton, G.W. Bush e Obama estaban vivos, polo que non están representados nos números da serie.

O reverso das moedas desta serie é común a todas elas e caracterízase pola reprodución da Estatua da Liberdade e a indicación do valor facial "$1", xunto coa denominación do país, UNITED STATES OF AMERICA. 

Ao longo do canto das moedas figura a indicación do ano de cuñaxe, a marca de ceca, trece estrelas e a lenda E PLURIBUS UNUM, nunha disposición como esta: ★★★★★★★★★★  2009  D  ★★★  E PLURIBUS UNUM. Antes de 2009, tamén se reproducía neste canto a lenda IN GOD WE TRUST, mais unha emenda aprobada en decembro de 2007 obrigou a trasladar ese lema ao anverso da moeda, onde se colocou debaixo do busto.A Pub.L. 110-161 modifica o 31 U.S.C. § 5112(n)(2) para eliminar IN GOD WE TRUST do canto e engadilo no reverso. A palabra "Liberty", tan característica da moeda dos Estados Unidos, non está presente nesta serie de moedas, xa que se considerou que a inclusión da Estatua da Liberdade como motivo principal dos reversos era suficiente para transmitir esa mensaxe de liberdade.

No relativo á súa composición metálica, nesta serie seguíronse os mesmos parámetros que na serie do dólar Sacagawea, dedicada á cultura nativa americana.

A primeira moeda do dólar presidencial posta ao dispor da poboación foi a dedicada ao presidente George Washington, o día 15 de febreiro de 2007, na honra do "día dos presidentes", que se celebra nos Estados Unidos o 19 de febreiro de cada ano.

 Almacenaxe e suspensión da produción 
miniatura|290x290px|Gráfico das cuñaxes do dólar presidencial desde 2007 ata 2011, cando finalizaron as emisións para a circulación.
En 2011 acumulábanse 1.400 millóns de moedas dun dólar aínda non postas en circulación,"Reducing the Surplus Dollar Coin Inventory". Department of the Treasury. 17 de xaneiro de 2012. unha cantidade que, dispostas en horizontal, poderían cubrir a distancia entre Os Ánxeles e Chicago. Se a produción se chegase a manter sen cambios, en 2016 esa cantidade chegaría aos 2.000 millóns."Why the US keeps minting coins people hate and won't use". En BBC News. 10 de agosto de 2010.

A representante por California Jackie Speier emitiu unha circular titulada Dear Colleague ("Estimado colega"), na que recomendaba que os Estados Unidos non cuñasen ningunha moeda dun dólar, e tiña a intención de presentar un proxecto de lei que esixise a interrupción inmediata de todas as moedas deste valor."Bill Would Kill Dollar Coin Program". En NPR.org. 14 de xullo de 2011.

A Oficina de Contabilidade do Goberno dos EEUU, pola súa banda, declarou que a supresión do billete dun dólar en favor da moeda equivalente aforraría ao Goberno uns 5.500 millóns de dólares en tres décadas."U.S. Coins: Replacing the $1 Note with a $1 Coin Would Provide a Financial Benefit to the Government". US Government Accountability Office. 4 de marzo de 2011.

O 13 de decembro de 2011, o daquela vicepresidente Joe Biden e o secretario do Tesouro, Timothy Geithner, anunciaron que se suspendería a cuñaxe das moedas dun dólar presidencial destinadas á súa posta en circulación, de xeito que as que faltaban para concluír o programa, comezando pola dedicada a Chester A. Arthur, se emitirían en cantidades moi reducidas, co fin de atender as necesidades dos coleccionistas numismáticos."Treasury to stop producing unneeded dollar coins ". CNN. 13 de decembro de 2011.

 Fin do programa e a súa continuidade 

A lei especifica que para que un presidente dos Estados Unidos sexa honrado dentro desta serie debe estar falecido polo menos dous antes da emisión da moeda correspondente."31 U.S.C. § 5112(n)(2)(E)": Ningunha moeda emitida consonte este punto poderá levar a imaxe dun expresidente nin dun presidente vivo, nin dun expresidente falecido durante o período de dous anos seguinte á data da úa morte. "Legislator calls for Ronald Reagan portrait on $50 FRNs". En Coin World. 51 (2606): 73. Xa que logo, os expresidentes, George H. W. Bush, Jimmy Carter, Bill Clinton, George W. Bush e Barack Obama non puideron formar parte desta serie cando esta finalizou en 2016, logo de honrar a Ronald Reagan, o derradeiro presidente que cumpría as condicións, consonte a lei.

Dado que o programa estaba concluído, a produción de moedas na honra de novos presidentes falecidos requiriría a aprobación dunha nova lei polo Congreso.31 U.S.C. § 5112(n)(8): A emisión de moedas en virtude deste subpunto finalizará cando se renda homenaxe a cada un dos presidentes, sen prexuízo do disposto no punto (2)(E), e non poderá retomarse agás mediante unha lei do Congreso. Así as cousas, o 12 de febreiro de 2019, o senador John Cornyn presentou un proxecto de lei coa intención de autorizar un novo dólar da serie presidencial na honra de George H. W. Bush, que foi convertido en lei coa sinatura do presidente Donald Trump o 28 de xaneiro de 2020."President Trump signs bill to honor George H.W. Bush, Barbara Bush with coins". En 13 WDME. 28 de xaneiro de 2020.

 Erros de cuñaxe 
O 8 de marzo de 2007, a US Mint anunciou que o 15 de febreiro dese ano entrou na circulación un número indeterminado de moedas dun dólar presidencial co busto de George Washington carente das regulamentarias inscricións nos seus cantos —a data, a marca de ceca e os lemas IN GOD WE TRUST e E PLURIBUS UNUM—. Ron Guth, do Professional Coin Grading Service, calcula que se cuñaron aproximadamente 50.000 moedas con este erro. O primeiro exemplar que se coñece no mercado do coleccionismo acadou o prezo de 600 dólares en eBay, aínda que a finais de marzo de 2007 se produciron sucesivas vendas doutros exemplares entre os 40 e os 60 dólares."U.S. Mint goof: Some new dollar coins missing “In God We Trust”". En The Denver Post. 7 de marzo de 2007."A Statement from the United States Mint". United States Mint. Debido a que un dos lemas que faltan é IN GOD WE TRUST ("En Deus confiamos"), algunhas publicacións refírense a eles como "dólares sen Deus" (Godless dollars).Guth, R. (2007). "The ''Godless''  Presidential Dollars". Professional Coin Grading Service. 8 de marzo.""Godless" Dollar Coins Slip Through Mint". En CBS News. 11 de febreiro de 2009. No mercado do coleccionismo detectáronse tamén falsificacións destes dólares "sen Deus", producidos mediante a limadura dos seus cantos."Collectors report fake 'Godless' dollars". En The Boston Globe. 22 de marzo de 2007."Coin collectors: Beware of fake ‘Godless’ dollars". En The Denver Post. 22 de marzo de 2007.

Tamén se descubriron exemplares de dólares presidenciais dedicados a John Adams cos cantos lisos. Estes son máis escasos que os anteriores e, xa que logo, resultan menos accesibles no mercado. Nesta mesma emisión, coñécese tamén algún espécime co canto duplicado, por ter pasado dúas veces pola prensa encargada do gravado do canto."Presidential Error Coins: John Adams Dollar Coin". Numismatic Guaranty Cporporation. 13 de xuño. A maioría destes casos corresponde a dólares procedentes da Ceca de Filadelfia, e o erro apréciase en dúas variantes: unha con ambas as inscricións na mesma dirección e outra coas inscricións en direccións opostas."Presidential Error Coins: John Adams Dollar Coin". Numismatic Guaranty Company. 13 de xuño de 2007. "John Adams Dollar Coins: First Significant Mint Error Found (Double Edge Lettering)". Adamnash.blog. 22 de maio de 2007.

A principios de marzo de 2007, unha parella de Colorado achou unha moeda dun dólar presidencial da que só estaba cuñado o canto, polo que tanto o seu anverso como o seu reverso estaban completamente lisos."Faceless dollar coin found near Denver". En The Boston Globe. 14 de marzo de 2007."New George Washington Dollar Coin Error Found: Faceless Coin". Adamnash.blog. 14 de marzo de 2007.

Polo demais, os dólares presidenciais aparecen indistintamente coas letras do canto orientadas cara ao anverso ou cara ao reverso; isto non se trata dun erro numismático senón do resultado do propio proceso de cuñaxe, que non ten en conta este factor ao situar os discos na prensa, polo que se estima que aproximadamente existe un 50 % dos exemplares con cada unha das orientacións.Discusións sobre posibles erros: WashingtonDollarErrors.com. 10 de abril de 2007.

 Especificacións dos dólares presidenciais 
Amósanse na seguinte táboa as imaxes dos dólares da serie presidencial, así como algúns datos relevantes de cada ano de emisión:

Presidente e períodoAnversoDataTiraxesImaxeGravado / deseñoDenverFiladelfiaTotalGeorge Washington

1789-1797

"George Washington Presidential $1 Coin ". United States Mint."1 Dollar George Washington". Numista.com112x112px|Washington dollarJ. Menna2007163.680.000176.680.000340.360.000John Adams

1797-1801

"John Adams Presidential $1 Coin ". United States Mint."1 Dollar John Adams". Numista.com112x112px|John Adams dollarC. L. Vickers / J. Iskowitz2007112.140.000112.420.000224.560.000Thomas Jefferson

1801-1809

"Thomas Jefferson Presidential $1 Coin ". United States Mint."1 Dollar Thomas Jefferson". Numista.com112x112px|Jefferson dollarJ. Menna2007102.810.000100.800.000203.610.000James Madison

1809-1817

"James Madison Presidential $1 Coin ". United States Mint."1 Dollar James Madison". Numista.com112x112px|Madison dollarD. Everhart / J. Iskowitz200787.780.00084.560.000172.340.000James Monroe

1817-1825

"James Monroe Presidential $1 Coin ". United States Mint."1 Dollar James Monroe". Numista.com112x112px|Monroe dollarJ. Menna200860.230.00064.260.000124.490.000John Quincy Adams

1825-1829

"John Quincy Adams Presidential $1 Coin ". United States Mint."1 Dollar John Quincy Adams". Numista.com112x112px|John Quincy Adams dollarD. Everhart200857.720.00057.540.000115.260.000Andrew Jackson

1829-1837

"Andrew Jackson Presidential $1 Coin ". United States Mint."1 Dollar Andrew Jackson". Numista.com112x112px|Jackson dollarJ. Licartez / J. Iskowitz200861.070.00061.180.000122.250.000Martin Van Buren

1837-1841

"Martin Van Buren Presidential $1 Coin ". United States Mint."1 Dollar Martin Van Buren". Numista.com112x112px|Van Buren dollarP. Hemphill / J. Iskowitz200850.960.00051.520.000102.480.000William Henry Harrison

1841

"William Henry Harrison Presidential $1 Coin ". United States Mint."1 Dollar William Henry Harrison". Numista.com112x112px|William Henry Harrison dollarJ. Menna200955.160.00043.260.00098.420.000John Tyler

1841-1845

"John Tyler Presidential $1 Coin ". United States Mint."1 Dollar John Tyler". Numista.com112x112px|Tyler dollarP. Hemphill200943.540.00043.540.00087.080.000James K. Polk

1845-1849

"James K. Polk Presidential $1 Coin ". United States Mint."1 Dollar James K. Polk". Numista.com112x112px|Polk dollarC. L. Vickers / S. Gamble200941.720.00046.620.00088.340.000Zachary Taylor

1849-1850

"Zachary Taylor Presidential $1 Coin ". United States Mint."1 Dollar Zachary Taylor". Numista.com112x112px|Taylor dollarD. Everhart200936.680.00041.580.00078.260.000Millard Fillmore

1850-1853

"Millard Fillmore Presidential $1 Coin ". United States Mint."1 Dollar Millard Fillmore". Numista.com112x112px|Fillmore dollarD. Everhart201036.960.00037.520.00074.480.000Franklin Pierce

1853-1857

"Franklin Pierce Presidential $1 Coin ". United States Mint.112x112px|Pierce dollarC. L. Vickers / S. Gamble201038.360.00038.220.00076.580.000James Buchanan

1857-1861

"James Buchanan Presidential $1 Coin ". United States Mint."1 Dollar James Buchanan". Numista.com112x112px|Buchanan dollarP. Hemphill201036.540.00036.820.00073.360.000Abraham Lincoln

1861-1865

"Abraham Lincoln Presidential $1 Coin ". United States Mint."1 Dollar Abraham Lincoln". Numista.com112x112px|Lincoln dollarD. Everhart201048.020.00049.000.00097.020.000Andrew Johnson

1865-1869

"Andrew Johnson Presidential $1 Coin ". United States Mint."Dollar Andrew Johnson". Numista.com112x112px|A. Johnson dollarD. Everhart201137.100.00035.560.00072.660.000Ulysses S. Grant

1869-1877

"Ulysses S. Grant Presidential $1 Coin ". United States Mint."1 Dollar  Ulysses S. Grant". Numista.com112x112px|Grant dollarD. Everhart201137.940.00038.080.00076.020.000Rutherford B. Hayes

1877-1881

"Rutherford B. Hayes Presidential $1 Coin ". United States Mint."1 Dollar Rutherford B. Hayes". Numista.com112x112px|Hayes dollarD. Everhart201136.820.00037.660.00074.480.000James A. Garfield

1881

"James Garfield Presidential $1 Coin ". United States Mint."1 Dollar James Garfield". Numista.com112x112px|Garfield dollarP. Hemphill201137.100.00037.100.00074.200.000Chester A. Arthur

1881-1885

"Chester Arthur Presidential $1 Coin ". United States Mint."1 Dollar Chester Arthur". Numista.com112x112px|Arthur dollarD. Everhart20124.060.0006.020.00010.080.000Grover Cleveland

1885-1889

"Grover Cleveland Presidential $1 Coin 1st Term ". United States Mint."1 Dollar Grover Cleveland, first term". Numista.com112x112px|Cleveland 1st Term dollarD. Everhart20124.060.0005.460.0009.520.000Benjamin Harrison

1889-1893

"Benjamin Harrison Presidential $1 Coin ". United States Mint."1 Dollar Benjamin Harrison". Numista.com112x112px|Benjamin Harrison dollarP. Hemphill20124.200.0005.640,0019.840,001Grover Cleveland

1893-1897

"Grover Cleveland Presidential $1 Coin 2nd Term ". United States Mint."1 Dollar Grover Cleveland, second term". Numista.com112x112px|Cleveland 2nd Term dollarD. Everhart20123.920.00010.680,00114.600,001William McKinley

1897-1901

"William McKinley Presidential $1 Coin ". United States Mint."1 Dollar William McKinley". Numista.com112x112px|McKinley dollarP. Hemphill20133.365,1004.760.0008.125,100Theodore Roosevelt

1901-1909

"Theodore Roosevelt Presidential $1 Coin ". United States Mint."1 Dollar Theodore Roosevelt". Numista.com112x112px|Theodore Roosevelt dollarJ. Menna20133.920.0005.310,7009.230,700William Howard Taft

1909-1913

"William Howard Taft Presidential $1 Coin ". United States Mint."1 Dollar William Howard Taft". Numista.com112x112px|Taft dollarM. Gaudioso / B. FoxJ20133.360.0004.760.0008.120.000Woodrow Wilson

1913-1921

"Woodrow Wilson Presidential $1 Coin ". United States Mint."1 Dollar Woodrow Wilson". Numista.com112x112px|Woodrow Wilson dollarD. Everhart20133.360.0004.620.0007.980.000Warren G. Harding

1921-1923

"Warren G. Harding Presidential $1 Coin ". United States Mint."1 Dollar Warren G. Harding". Numista.com112x112px|Warren Harding dollarM. Gaudioso20143.780.0006.160.0009.940.000Calvin Coolidge

1923-1929

"Calvin Coolidge Presidential $1 Coin ". United States Mint."1 Dollar Calvin Coolidge". Numista.com112x112px|Calvin Coolidge dollarP. Hemphill20143.780.0004.480.0008.260.000Herbert Hoover

1929-1933

"Herbert Hoover Presidential $1 Coin ". United States Mint."1 Dollar Herbert Hoover". Numista.com112x112px|Herbert Hoover dollarP. Hemphill20143.780.0004.480.0008.260.000Franklin D. Roosevelt

1933-1945

"Franklin D. Roosevelt Presidential $1 Coin ". United States Mint."1 Dollar Franklin D. Roosevelt". Numista.com112x112px|Franklin Roosevelt dollarJ. Menna20143.920.0004.760.0008.680.000Harry S. Truman

1945-1953

"Harry S. Truman Presidential $1 Coin ". United States Mint."1 Dollar Harry S. Truman". Numista.com112x112px|Harry S. Truman dollarD. Everhart20153,500.0004,900.0008,400.000Dwight D. Eisenhower

1953-1961

"Dwight D. Eisenhower Presidential $1 Coin ". United States Mint."1 Dollar Dwight D. Eisenhower". Numista.com112x112px|Eisenhower Presidential dollarJ. Menna20153.645,9984.900.0008.545,998John F. Kennedy

1961-1963

"John F. Kennedy Presidential $1 Coin ". United States Mint."1 Dollar John F. Kennedy". Numista.com112x112px|Kennedy Presidential dollarD. Everhart20155.180.0006.160.00011.340.000Lyndon B. Johnson

1963-1969

"Lyndon B. Johnson Presidential $1 Coin ". United States Mint."1 Dollar Lyndon B. Johnson". Numista.com112x112px|L. Johnson dollarM. Gaudioso20154.200.0007.840.00012.040.000Richard Nixon

1969-1974

"Richard M. Nixon Presidential $1 Coin ". United States Mint."1 Dollar Richard M. Nixon". Numista.com112x112px|Nixon dollarD. Everhart20164.340.0005.460.00010.000.000Gerald Ford

1974-1977

"Gerald R. Ford Presidential $1 Coin ". United States Mint."1 Dollar Gerald R. Ford". Numista.com112x112px|Ford dollarP. Hemphill20165.040.0005.460.00010.500.000Ronald Reagan

1091-1989

"Ronald Reagan Presidential $1 Coin ". United States Mint."1 Dollar Ronald Reagan". Numista.com112x112px|Ford dollarR.Masters / J. Menna20165.880.0007.140.00013.020.000George H. W. Bush

1989-1993

"George H. W. Bush Presidential $1 Coin ". United States Mint."1 Dollar George H. W. Bush". Numista.com112x112px|Ford dollarJ. Menna / E. Hagler20201.502.4251.242.2752.744.700

 Programa de moedas do "primeiro cónxuxe" 

miniatura|259x259px|O director da US Mint, Edmund C. Moy, e Laura Bush na presentación da moeda dedicada a Dolley Madison como primeira dama, o 19 de novembro de 2007.
A mesma lei pola que se creou a serie do dólar presidencial prevé tamén a creación dunha serie de moedas de ouro con valor facial de 10 dólares mediante a que se honra cada un dos cónxuxes dos presidentes que forman parte da serie presidencial, na mesma orde e coa mesma cadencia que esta. Ata hoxe, todos os cónxuxes das persoas que ocuparon a presidencia dos EEUU foron mulleres e, xa que logo, reciben adoito a denominación de primeiras damas, aínda que a lei utiliza o termo "primeiro cónxuxe" (en inglés: first spouse), sen marca de xénero."Pub. L. 109-135". Título I. Sección 102. Páxinas 2667-2669. www.govinfo.gov

No anverso das moedas desta serie figuran os retratos das esposas dos presidentes falecidos e os seus nomes, así como as datas e o ordinal do período do mandato dos seus maridos. Tamén no anverso, amósanse o lema IN GOD WE TRUST e a palabra LIBERTY, xunto coa data de emisión e a marca de ceca. Cada moeda ten un deseño único para o seu reverso, cunha imaxe emblemática da vida ou da obra da esposa homenaxeada, así como o nome do país e o lema E PLURIBUS UNUM e indicacións sobre a lei e o peso da moeda: $10 · 1/2 OZ. · .9999 FINE GOLD."First Spouse Gold Coin Program ". United States Mint."First Spouse series". Numista.com

 Notas 

 Véxase tamén 

 Bibliografía 

 Krause, C. L.; Mishler, C. (2019). Standard Catalog of World Coins: 2001-Date. (14th ed.). Krause Publications. ISBN 978-1-4402-4897-9
 Yeoman, R. S. (2021). A Guide Book of United States Coins. 75ª ed. Whitman Publishing, Atlanta. ISBN 978-0794848903

 Outros artigos 

 Moeda dun dólar estadounidense
 Moedas do dólar estadounidense
 Casa da Moeda dos Estados Unidos

 Ligazóns externas 

 United States small size dollar coins and related items

<small>

Categoría:Moedas dun dólar estadounidense
Categoría:Moedas conmemorativas dos Estados Unidos de América